"ካሕሳይ ሃይለ ዝበሃል ዝፈትዎን ዘኽብሮን ዓርከይ፡ ንበዓሉ ዲቪ ከመልክት ከሎ ናተይ'ውን እውን መሊእዎ።" ክብል ነቲ ኩነታት ይዝክር። ዮናታን ከም ኣጋጣሚ ኮይኑ ድልየት መሓዝኡ ሰሚሩ ዕድል ዲቪ ሎተሪ በፅሖ። ብ2012 ኣቆፃፅራ ኣውሮጳ ድማ ጉዕዞ ናብ ኣሜሪካ ኮይኑ። "ናብ ኣሜሪካ ከይደ ዝኣተኹላ ከተማ ኣትላንታ ትበሃል። ቀረባ ዝበሃል ሓው፣ ሓፍቲ ወይ ድማ ወላዲ ኣብኡ ስለዘይነበረኒ ቁሩብ ከቢዱኒ ነይሩ" ይብል። ይኹን ደኣ'ምበር ዝፈተዎን ዝፀልኦን ነገራት ነይርዎ። ናይቲ ህዝቢ ደረጃ ስልጣነ ከም ዝሰሓቦን ከም ዘሕጎሶን ዝዛረብ ዮናታን፡ ነቲ ኣብ ሃገሩ ዝነበሮ ስጡም ማሕበራዊ ርክብ ኣብኡ ክረኽቦ ዘይምኽኣሉ ግን ሕጉስ ኣይገበሮን። "ብሕታውነት ስለ ዝብርትዓካ ህይወት ቀሊል ኣይኮነን። ዕድላት ዘለዎ ሃገር ስለዝኾነ ግን ኣብ ፅቡቕ ደረጃ ምብፃሕ ይከኣል እዩ" ይብል። ምስ ሓትንኡ ናብራ ካብ ዝጀመረሉ እዋን ጀሚሩ ስራሕ ዝረኽበሉ ዕድል ክፍጠር ይምነ ነይሩ። ቁሩብ ምስ ፀንሐ ዝረኸቦ ዕድል ስራሕ ኣብ ሓደ 'ሱፐር ማርኬት' እዩ። በዚ ክቕፅል ግን ኣይደለየን። ሕጉስ እውን ኣይነበረን። ሓይሊ ባሕሪ ኣሜሪካ በቲ ይሰርሖ ዝነበረ ስራሕ ሕጉስ ዘይነበረ ዮናታን ካልኦት ዝሓሹ ዕድላት ምምዕዳዉ ኣይገደፈን። ሽዑ ሓደ ምልክታ ክቃላሕ ሰሚዑ። ናብ ሓይሊ ባሕሪ ክፅምበር ንዝደልዩ ፃውዒት ዘቕርብ ምልክታ'ዩ ወፂኡ። "ከም ኣጋጣሚ እቲ ዝምልምል ሰብ ናብቲ ኣነ ዝነብረሉ ከባቢ ስለ ዝመፀ ሓትነይ ሒዛትኒ ከይዳ" ዝብል ዮናታን ዜግነት እታ ሃገር 'ኣለካ'ዶ?'
